section_heading: O klubu
paragraph_text: Rukometni klub u Virovitici je osnovan 1949. godine pri športskom društvu "Mladost". 1950. godine mijenja ime u "Lokomotiva". Od 1950. do 1952. sudjeluje na Prvenstvu Hrvatske u velikom rukometu. Klub je domaćin prvog Prvenstva Jugoslavije u rukometu 1953. godine, na kojemu postaje doprvak. Iste godine "Lokomotiva" igra i međunarodnu utakmicu velikog rukometa protiv "Wiener Sport Cluba" iz Beča. U sljedećim godinama momčad "Lokomotive" nije uspješna, a primat u Virovitici preuzimaju "Drvodjelac" i "Partizan". "Drvodjelac" osvaja Kup Hrvatske 1955. i sudjeluje na završnici Kupa Jugoslavije, gdje osvaja 6. mjesto. "Drvodjelac" je 1963. trećeplasirani, a 1964. godine osvaja Prvenstvo Hrvatske. Tada dolazi do spajanja "Drvodjelca" i "Lokomotive" i novi klub nastavlja pod imenom "Drvodjelac", ali se ne uspijeva kvalificirati u Saveznu ligu. Od 1973. godine klub djeluje pod nazivom "Virovitica", igrajući pretežno u Hrvatskoj regionalnoj ligi - Sjever. Osamostaljenjem Hrvatske, "Virovitica" igra u ''1. B ligi - Sjever, koju osvaja u sezoni 1998./99., ali ne ulazi u 1. A ligu''. Od sezone 2001./02. klub igra u 2. HRL Sjever. Od sezone 2003./04. klub nosi ime po glavnom sponzoru - šećerani "Viro" - "Viro Virovitica".<ref>virovitica.hr, Viro i dalje ostaje glavni sponzor RK Viro-Virovitica, objavljeno 10. srpnja 2007., pristupljeno 12. listopada 2018. U sezoni 2016./17. klub osvaja Drugu HRL - Sjever i ulazi u Prvu HRL - Sjever u kojoj se i danas natječe.